नेपाल बार एशोसियसन चितवनले केहि वर्षयता अदालतमा अनावश्यक मुद्धा दर्ता हुने क्रम बढेको जनाएको छ । जिल्ला अध्यक्ष गोपीलाल देवकोटाले इन्सेक चितवनको समीक्षा कार्यक्रममा भने, “२÷३ वर्ष यता नभए, नगरेका घटनामा पनि केहि कुरामा चित्त नबुझेका अवस्थामा जबरजस्ती करणी, गम्भीर प्रकृतिका फौजदारी मुद्धा लगाउने चलन बढेको छ ।” उनले केहि संस्थाले मुद्धा लगाएर विदेशी डलरको ‘खेती’ गरेको आरोप लगाए । “मानव वेचविखन, देहव्यापार जस्ता ‘केस’ मा अनावश्यक मुद्धा लगाउने अवस्था छ”, उनले भने, “न्यायाधीशले जे देख्नुहुन्छ, त्यहीअनुसार फैसला हुन्छन्, यसरी मनपरि मुद्धा हुने क्रम रोक्नुपर्छ ।” उनले प्रतिवादीको नाममा साक्षी बसेर थुनामा परेका व्यक्तिबाट ‘बाग्रेनिङ’ गरेर कमाउने खेती मौलाउन थालेको दुखेसो गरे ।
